В началото на 1552 година Иван IV изисква отстраняването на хана и поставянето на негово място на руски наместник, но жителите на Казан отказват и Шагали е принуден да избяга в Москва. Новото правителство си връща десния бряг на Волга и поставя на трона Ядегар Мьохамад и рода на астраханските ханове. В края на лятото руснаците поставят Казан под обсада, а в началото на октомври градът е превзет, разграбен и подложен на необичайно тежко клане, в което е избита значителна част от населението му.